Kultura Maribor

Spekter. 70 let Zbirke UGM
2024-02-02 00:00 - 2024-12-30 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

Marko Šajn: Zastonj objemi
2024-03-01 00:00 - 2024-03-30 00:00 | Maribor center / MMC KIBLA/KIBELA (Ulica kneza Koclja 9, Maribor)
Odprtje razstave Marka Šajna: Zastonj objemi.
Vljudno vabljeni na odprtje samostojne razstave Marka Šajna Zastonj objemi, ki bo v petek, 1. marca 2024, ob 19. uri v prostoru za umetnost KiBela.
Marko Šajn deluje na številnih področjih umetnosti. Človeška figura, ki se stilizirana, reducirana in tipizirana pojavlja kot osrednji motiv, deluje v nedefiniranem okolju kot primarna, primitivna in abstrahirana, kot da bi nam želel sporočiti, da se komunikacija zgodi, ko se najmanj dva pola uglasita na skupnem nivoju in nižji kot je, preprosteje jo je vzpostavljati. S tem ne samo da se dotakne našega sobivanja in sodelovanja, ampak poudari enako razmerje tudi s strojem, ko skozi ustvarjalni proces pokaže, da je tudi ta komunikacija boljša z manj podatki, saj več podatkov prinaša več možnih šumov, ki jih moramo nato popravljati v izogib medosebnim nesporazumom in strojnim napakam.
Odpiralni čas: od ponedeljka do petka od 10. do 18. ure, v soboto od 10. do 14. ure

Povezava do originalnega članka

Razstava poezije Jureta Krajnca
2024-03-05 15:00 - 2024-03-29 16:00 | Kulturni inkubator
POEZIJA NA PAPIRJU
RAZSTAVA POEZIJE JURETA KRAJNCA
5. – 29. marec 2024 // Razstavišče Kulturnega inkubatorja
Potem ko je Jure Krajnc decembra 2023 na odru Kulturnega inkubatorja premierno predstavil svojo monodramo V spomin na Invidijin vrt, se mladi umetnik zdaj vrača v prostore MKC Maribor na Koroški cesti, tokrat v razstaviščni prostor kot avtor razstave, ki predstavlja izbor njegove poezije.
Čas se vleče.
Čas ne spi.
Čas se ne umiri.
Čas je tu,
a časa ni.
(Pesem Čas Jureta Krajnca)
Jure Krajnc je dijak Prve gimnazije Maribor, avtor monodrame V spomin na Invidijin vrt in pisec poezije. Izbor pesmi bo predstavil na razstavi v razstavišču Kulturnega inkubatorja na Koroški cest 18. Otvoritev bo v torek, 5. marca 2024, ob 15. uri, razstava izbranih pesmi pa bo v Kulturnem inkubatorju na ogled še do 29. marca 2024.

Avtor poezije: Jure Krajnc // Izbor pesmi: Živa Mijatović // Avtorici vizualne podobe razstave: // Razstavo omogočil: MKC Maribor

Povezava do originalnega članka

Tajda Stiplovšek Jug - Sel / The Messenger
2024-03-08 00:00 - 2024-04-19 00:00 | Maribor center / Galerija Tkalka (Tkalski prehod 4, Maribor)
Razkol med naravo in tehnologijo je zasidran globoko v zahodni tradiciji razumevanja civilizacijskega napredka, čeprav gre za ločitev, ki so jo v Evropi zavračali že romantični misleci.
Vabljeni na otvoritev razstave v petek, 8. 3. 2024, ob 19. uri.
Kuratorka razstave: Anja Seničar
Ob vse večji ozaveščenosti o podnebnih spremembah prostori razprav postajajo zasičen s polarizirajočim zavračanjem znanosti in tehnologije, vse bolj zacementiran dualizem naravno = dobro, umetno = slabo, pa dodaja k občutku nemoči in “tehno pesimizmu”, da bi nam ista tehnologija, s katero smo spremembe v naravi pospešili, lahko tudi pomagala preprečiti najhujše.
Dela na razstavi Sel/The Messenger poskušajo vzpostaviti komunikacijo, ki se v šumu sodobnega diskurza o naravi in tehnologiji vse bolj izgublja. Iščejo vzporednice med naravnimi evolucijskimi prilagoditvami in tehnološkim, s cepljenjem kablov in žic na drevesne gmote poskušajo ponovno vzpostaviti prevodnik med umetnim in organskim, ter odpreti komunikacijske kanale med človekom in naravo. Umetnica idejo komunikacijske mreže v naravnem okolju razširi na globalne razsežnosti in raziskuje ali je v premagovanju gromozanskih razdalj narava naš zaveznik ali grožnja krhki komunikacijski mreži, ki povezuje sodobni svet v času tektonskih geopolitičnih premikov.
Povzetek obrazstavnega besedila kuratorke razstave Anje Seničar
Razstava bo na ogled od 8. 3. 2024 do 19. 4. 2024.
Povezava do originalnega članka

Likovna razstava Rajka Ferka
2024-03-08 10:00 - 2024-03-29 10:00 | Razstavišče Vodni stolp
Cena vstopnice: Vstopnine ni
Rajko Ferk je slovenski slikar, katerega umetniško izražanje je prepoznano po uporabi akrilnih barv na platno s tehniko večplastnih nanosov, ki jih nato spretno odstrani z različnimi orodji, med drugim gumijastimi gladilkami in lopaticami. Njegova umetniška identiteta se odlikuje tudi po posebnosti nekaterih umetniških del, kjer svetloba pronica skozi platno, ustvarjajoč edinstven vizualni efekt, zlasti ob osvetlitvi z zadnje strani.

V njegovih delih se ne skriva zgolj likovna estetika, temveč tudi globlji pomen in zgodbe, ki omogočajo individualno interpretacijo vsake slike. V umetniški skupnosti se je uveljavil tako doma kot v mednarodnem prostoru, organiziral več kot 300 razstav in je organizator mednarodnih likovnih kolonij »Duplek Art«, na katerih se umetniki iz 25 držav srečujejo in ustvarjajo v tridnevnih do štiridnevnih dogodkih.
V nadaljevanju besedila vam prestavljamo razvoj njegovega slikarskega izraza, ki se odraža od del malega formata v tušu in akvarelu iz leta 2009, ki so prepoznavne po kompozicijah in vedutah mest, kot so Maribor, Ljubljana, Ptuj, Celje … do del v akrilu po letu 2010, kjer se izrazito kaže nova zgodba in tehnika.
Omeniti je potrebno tudi, kako svoboda slikarskega izražanja prinaša izzive. Njegova dela vedno znova presenečajo opazovalce. Slike se ne omejujejo le na estetski vtis, temveč gledalce spodbujajo k lastnemu raziskovanju in odkrivanju pomena, kar se razlikuje od tradicionalnega pristopa k abstraktni umetnosti.
Prejel je tudi nekaj kritik, pri čemer bi izpostavili priznanje senatorja, profesorja in likovnega kritika Alfreda Pasolina, ki ga je proglasil za vizionarskega slikarja tretjega tisočletja in pomembnega umetnika v evropskem prostoru. S tem lahko poudarimo prepoznavnost in pozitivne odzive strokovne javnosti na njegovo umetniško delo.
Dodajamo še mnenje Petra Bajca, ki pravi, da je izražanje umetnika slikarja je vedno tudi odraz časa – eni pa so tudi pred svojim časom in slikar Ferk je eden tistih v svetovnem merilu. Klasično slikarstvo pozna bogat nabor pravil, ki zagotavljajo všečnost slike: pravila o kompoziciji, o zlatem rezu in perspektivi, o barvah in sencah, ter harmoniji barv in še mnoga drugega. Rajko Ferk razvija in postavlja nova dodatna merila in pravila.
Pravimo, da živimo v času, ko se pravila našega življenja, poslovanja in komuniciranje hitro in globalno spreminjajo. Tudi slikarska umetnost ni izvzeta. Svoboda slikarskega izražanja ne zagotavlja vedno dobre rezultate in lepe slike po običajnih merilih in okusih.
Slikar Rajko Ferk si prizadeva ustvariti umetnost, ki spodbuja gledalce k razmišljanju in lastni interpretaciji. Verjame v ustvarjanje prostora za raziskovanje in osebno dojemanje umetnosti. V svojem ustvarjanju izraža željo po neprestanem razvoju ter si prizadeva za uspeh v umetniškem svetu.

Povezava do originalnega članka

FOTOGRAFSKI NATEČAJ »KNJIGA«
2024-03-12 00:00 - 2024-04-30 00:00
FOTOGRAFSKI NATEČAJ »KNJIGA«
Organizatorja
IZUMgalerija in FOTOKLUB MARIBOR
Kontakt in informacije
e-naslov: fotoklub1936@gmail.com
Tema natečaja
KNJIGA (barvna ali črnobela fotografija)
Navodila za prijavo in pošiljanje fotografij:
Na natečaju lahko sodelujejo fotografi Fotokluba Maribor, s poravnano članarino za leto 2024.
Tema tokratne razstave je knjiga. Knjiga naj bo nosilni vizualni in vsebinski element kompozicije.
Vsak posameznik lahko pošlje največ 4 fotografije.
Vsaka fotografija naj ima svoj naslov in ime avtorja.
Primer: Pravljica_Janez Smole
Fotografije morajo biti v celoti avtorsko delo sodelujočega, za kar ta tudi prevzema vso odgovornost. Organizatorji natečaja ne prevzemajo nobene odgovornosti za nepravilno rabo ali kršenje avtorskih pravic tretjih oseb.
Tehnične zahteve za pripravo datotek:
Za razstavo se pošilja digitalne fotografije v JPG formatu. Velikost posamezne fotografije naj bo 3000 pix po daljši stranici in v razmerju 3:2. ali 2:3. Velikost datoteke pa naj ne presega 5 MB. Na fotografiji ne sme biti podpisov in okvirjev. Računalniško spreminjanje fotografij ni dovoljeno. Dovoljeni so osnovni popravki – ostrenje, svetlitev, brisanje prahu, …. Fotografije, ki ne bodo ustrezale tehničnim predpisom, bodo pred ocenjevanjem izločene.
Fotografije pošljite na naslov: fotoklub1936@gmail.com
Z oddajo del fotograf pristaja na zapisane pogoje.
Pristojbine NI!
Žiriranje:
Prispela dela bo ocenil umetniski svet Foto kino kluba “Kozjak” Kumanovo. Predsednik Milos Neškovski. Pritožba na izbor ni možna.
Rok za oddajo del:
Do 30 aprila 2024
Kraj razstave:
IZUMgalerija, Maribor
Koledar razstave: Oktober 2024

Povezava do originalnega članka

Delavnica za prijavitelje
2024-03-13 13:00 - 2024-04-02 13:00 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Mestna občina Maribor je objavila javni razpis za sofinanciranje kulturnih projektov v letu 2024. Rok za oddajo prijavnih vlog je 2.4.2024.

Besedilo razpisa in razpisna dokumentacija so objavljeni na spletni strani MOM.
Delavnica za prijavitelje bo v sredo, 13. 3. ob 13. uri v Vetrinjskem dvoru.

Organizator: Urad za kulturo in mladino MOM
Kontakt: Nina Marovt, nina.marovt@maribor.si

Povezava do originalnega članka

[Galerija Media Nox] Razstava ilustracij Živeti
2024-03-16 18:00 - 2024-04-10 18:00 | Galerija Media Nox
razstava ilustracij hane nekrep
ŽIVETI
Odprtje: 16. marec 2024 // 18:00 // Galerija Media Nox
V Galeriji Media Nox bo v soboto, 16. marca 2024, ob 18. uri otvoritev razstave ilustrcij Živeti, katere avtorica je mlada umetnica Hana Nekrep. Razstava bo v galeriji na ogled do 10. aprila 2024. Kuratorka razstave je Rebeka Tašič.

Kot otroci slišimo pravljice, ki se nas brez globljega pomena dotaknejo in pustijo svoj pečat, skozi odraščanje pa spoznamo, da so pravljice pravzaprav vselej nosile sporočila, njihovi odmevi so na nas pustili pečat, ki nam barva pot skozi vse življenje. Močno sporočilo predstavlja tudi razstava Hane Nekrep Živeti, skozi katero umetnica izraža doživljanje veselja in pravljičnosti v življenju kljub prisotnosti izgube in bolečine. Umetnica uporablja rdeč, velvet tuš kot simboliko življenjske sile, za ponazarjanje volje po izpopolnjujočem se življenju kljub težkim, mračnim obdobjem, skozi katera gremo.
V ilustracijah nastopajo magična bitja, ki skozi svojo zgodovino predstavljajo tudi bridke zgodbe in tegobe, a vendar nekaj svetlega, pomenljivega, s čimer narišejo odtenek upanja na obraz bralca/gledalca. V ospredje je postavljen kurent, slovanski bog, ki po izročilu iz dežele preganja zimo in zlo, s tem pa prikliče veselje, pomlad in nov začetek. V zgornje nadstropje je postavljen ravno z razlogom, da se izpostavi preživetje, nek nov krog življenja, s katerim se v naše doživljanje prikrade veselje, želja po plesu in radosti, odmaknejo se bolečine, ki nas pestijo.
V spodnjem prostoru se sklene krog življenja. Soočeni smo – v prenesenem pomenu – s kolesom usode, ki nas venomer opominja, da stvari kot trenutno so, ne ostanejo enake, da za dežjem posije sonce in obratno, kot je v naravi življenja. Kolo usode je tokrat zamenjano z ilustracijami gobic, pravljičnih bitij, kot simbol krožnosti življenja. Umetnica pravi, da ko smo živi, jemo mrtve gobe, žive gobe pa živijo od mrtvega tkiva. Skozi pravljičnost in pripovedko je zamaskirano sporočilo kontinuuma življenja ter lepote le tega.
Hana Nekrep skozi svoje ilustracije predstavlja pravljičnost in lepoto življenja. Za njenim ustvarjanjem je vnema, žar, ki je ljubezen do njenega pokojnega bratca Bora, pravi da živi in ustvarja pravljičnost v tem svetu zanj.
o umetnici
Hana Nekrep (1991) je umetnica, ki prihaja iz okolice Maribora. Je magistrirana inženirka arhitekture, z odliko je magistrirala na Fakulteti za arhitekturo v Ljubljani, trenutno opravlja doktorat iz arhitekture na Dunaju. Poleg arhitekture se ukvarja z ilustracijo in sliko. Sodeluje na znanstvenih simpozijih, humanitarnih projektih in dobrodelnih knjižnih projektih. Ilustrira in oblikuje knjige, med katerimi so ji najljubše otroške slikanice. Skozi nežno osebno ilustracijo si prizadeva oživeti slovensko kulturno dediščino, med katerimi izstopa motiv kurenta. Je dobitnica več nagrad, med njimi tudi nagrade mednarodnega natečaja EX-TEMPORE Ptuj.

Povezava do originalnega članka

Festival sprehodov 2024
2024-03-22 10:00 - 2024-03-30 20:00 | Maribor center / Maribor in okolica
Festival sprehodov vabi iz zimskega spanca!
Pa je spet tukaj naš Festival sprehodov!
Že sedmič! Od 22. do 30. marca se bomo v devetih festivalskih dnevih znova sprehajali po mestnih ulicah in trgih ter spoznavali zgodbe, ki delajo naše mesto tako zelo mariborsko.
A ne bomo ostali zgolj v Mariboru, tudi letos se bomo sprehajali izven mesta. Obiskali bomo predgorje Rogle, pa Ormož, Slovenj Gradec in Lovrenc na Pohorju. Sprehajali bomo misli in predstavili knjižno novost ter otvorili razstavo.
Celoten program festivala
Prijave na sprehode so odprte in možne:

preko spletnega obrazca na spletni strani
na elektronski naslov: info@rajzefiber.si
po telefonu: +386 59 021 519

Če se prijavljate preko maila ali telefona, bodite natančni in napišite/povejte na katere sprehode se prijavljate, koliko vas pride in pustite kontakt, da vas lahko obvestimo o morebitnih spremembah.
Vabljeni!

Povezava do originalnega članka

Razstava Večletni vznik Mori Sikora
2024-03-22 18:00 - 2024-04-20 13:00 | Maribor center / artKIT (Glavni trg 14, Maribor)
Odprtje samostojne razstave Mori Sikora: Večletni vznik.
Vljudno vabljeni na odprtje prve samostojne razstave Mori Sikora Večletni vznik, ki bo v petek, 22. 3. 2024, ob 18. uri v razstavišču artKIT.
Tekstilna dela, ki visijo v razstavišču, povezujejo naravni svet rastlin in njihovih izvlečkov, da tkanine spremenijo v posode s spominom (na rastline in okolico, kjer so rasle). Njena umetniška dela so rezultat dolgotrajnega procesa eksperimentiranja z različnimi materiali – rastlinami, rožami, naravnimi izvlečki in barvili – ter preučevanjem različnih manipulacij s tkaninami, kot so krpanje, vezenje, šivanje in kolažiranje majhnih kosov za izdelavo večjih.
Pomen in koncept njene umetnosti sta osebna in aktualna nota v svetu, v katerem živimo danes. Pozorna je na podnebne spremembe, umirajoče vrste, kritična do prekomerno porabo, odtrganje naših korenin – iz narave. Obrnili smo hrbet materi Zemlji, zato želi avtorica z razstavo opomniti ljudi in samo sebe, da razmislimo in premislimo o svojem položaju in prostoru, v katerem smo pristali po vseh spremembah v svetu in okoli nas.
artKIT
Odpiralni čas: od torka do petka od 15. do 19. ure, v soboto od 10. do 13. ure

Povezava do originalnega članka

Animirani frazem
2024-03-25 00:00 - 2024-03-31 00:00 | Vetrinjski dvor
O DELAVNICI
Delavnica kolažne animacije “Animirani frazem” izhaja iz kreativnega procesa, ki ga mentorja, Leon Vidmar in Jerneja Kaja Balog uporabljata pri ustvarjanju novega animiranega filma Zelena veja. Scenarij sledi konceptu vizualnega prikazovanja slovenskih frazemov, ki s svojo dobesednostjo presega meje jezika in tako ustvari nov način pripovedovanja zgodbe. Ta je unikaten, hkrati pa tudi univerzalen, saj so slikovni “prevodi” frazemov
postavljeni v vsebinsko zaporedje, ki bralca vselej v dovoljšnji meri napeljuje k razumevanju pomena posameznih frazemov, četudi mu kateri od njih prej ni bil znan.
KAKO BO DELAVNICA POTEKALA
Produkcijska delavnica animiranega filma za dijake in študente bo letos potekala v dveh delih. V prvem delu (2 srečanji) bo dramaturginja in scenaristka Kaja Balog s skupino razvijala scenarij, ki bo temeljil na frazemu. V drugem, produkcijskem delu delavnice, katerega bo vodil Leon Vidmar, bodo udeleženke_ci animirali v kolažni tehniki stop animacije.
URNIK

25. 3. 2024, 16-19: delavnica pisanja scenarija // Kaja Balog
26. 3. 2024, 16-19: delavnica pisanja scenarija // Kaja Balog
29. 3. 2024, 16-19: produkcijska delavnica kolažne stop animacije // Leon Vidmar
30. 3. 2024, 9-14 in 15-18: produkcijska delavnica kolažne stop animacije // Leon Vidmar
opcijsko 31. 3. 2024, 9-14

MENTORJA
Jerneja Kaja Balog se je po končani Pravni fakulteti vpisala na AGRFT, smer Dramaturgija in scenske umetnosti, kjer je v zadnjem letniku napisala izvirni scenarij za kratki animirani film Slovo (režiserja Leona Vidmarja) in v soavtorstvu izvirni scenarij za kratki igrani film Male ribe (režiserke Maje Križnik), ki sta oba poleg domače vesne (FSF 2016) prejemnika nagrad na mednarodnih festivalih. Deluje kot dramaturginja v gledališču (v sezoni 2022/23 pri predstavi Soap Opera
režiserja Marka Čeha v Gledališču Glej), v prvi vrsti pa kot scenaristka animiranih filmov, kjer sodeluje s produkcijskama hišama Zvviks in Finta Film ter televizijskih serij (v soavtorstvu s Pio Vatovec je napisala dnevni seriji Reko ljubezni in Sekirco v med, ki sta se predvajali na POP TV). Prav tako je aktivna na področju izobraževanja s področja scenaristike. Vodi scenaristične delavnice za mlade, zadnji dve leti pa kot mentorica za scenaristiko sodeluje pri DSAF Inkubatorju, ki je
namenjen mladim avtoricam in avtorjem animiranih filmov.
Leon Vidmar je uspešno sodelovanje z Zavodom ZVVIKS nadaljeval s filmom (Ne)zaželene reči: Včerajšnji časopis, ki je del celovečernega animiranega filma Of Unwanted Things and People (koprodukcija Slovenije, Češke, Slovaške in Francije). Projekt je med procesom razvoja prejel tri mednarodno odmevne nagrade: nagrado Eurimages za razvoj koprodukcij (2019, Cartoon Movie, Francija), nagrado za najboljši pitch animiranega celovečernega filma (2018, Visegrad Animation Forum, Češka)
in Nespresso nagrado občinstva (2018, Visegrad Animation Forum, Češka). Leta 2020 je realizacijo podprl Slovenski filmski center in koproducent RTV Slovenije, celovečerni film je prejel tudi podporo mednarodnega koprodukcijskega sklada Eurimages. Trenutno je Leon Vidmar v fazi razvoja novega kratkega animiranega filma z delovnim naslovom Zelena veja, prav tako v produkciji Zavoda ZVVIKS, ki je pridobil podporo za razvoj s strani Slovenskega filmskega centra.
PRIJAVE
Delavnica je namenjena dijakom in študentom ter je brezplačna. Prijave zbiramo na mojca@filmfactory.si do 20. 3. 2024. Na istem naslovu smo vam na voljo tudi za dodatna vprašanja.

Delavnico soorganizirata Filmsko društvo Film Factory in Pekarna Magdalenske mreže, financirata pa Slovenski filmski center in Mestna občina Maribor.

Povezava do originalnega članka

TEČAJ SLIKARIJE, RISARIJE, IGRARIJE 5+
2024-03-25 15:00 - 16:00 | Vetrinjski dvor
VSAK PONEDELJEK od 15.00 do 16.00

Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

Animirani frazem – delavnica pisanja scenarija in kolažne animacije
2024-03-25 16:00 - 2024-03-31 19:00 | Maribor center / Vetrinjski dvor (Vetrinjska ulica 30, Maribor)
Delavnico pisanja scenarija in kolažne animacije s Kajo Balog in Leonom Vidmarjem.
Delavnica kolažne animacije “Animirani frazem” izhaja iz kreativnega procesa, ki ga mentorja, Leon Vidmar in Jerneja Kaja Balog uporabljata pri ustvarjanju novega animiranega filma Zelena veja. Scenarij sledi konceptu vizualnega prikazovanja slovenskih frazemov, ki s svojo dobesednostjo presega meje jezika in tako ustvari nov način pripovedovanja zgodbe. Ta je unikaten, hkrati pa tudi univerzalen, saj so slikovni “prevodi” frazemov postavljeni v vsebinsko zaporedje, ki bralca vselej v dovoljšnji meri napeljuje k razumevanju pomena posameznih frazemov, četudi mu kateri od njih prej ni bil znan.
Produkcijska delavnica animiranega filma za dijake in študente bo letos potekala v dveh delih. V prvem delu (2 srečanji) bo dramaturginja in scenaristka Kaja Balog s skupino razvijala scenarij, ki bo temeljil na frazemu. V drugem, produkcijskem delu delavnice, katerega bo vodil Leon Vidmar, bodo udeleženke_ci animirali v kolažni tehniki stop animacije.

Povezava do originalnega članka

LIKOVNA ZA OTROKE, 7+
2024-03-25 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

Ne NATO-mir nam dajte!
2024-03-25 18:00 | PEKARNA MAGDALENSKE MREŽE
25. 3. 2024 ob 18.00, Pekarna Magdalenske mreže
Ne NATO-mir nam dajte!
V ponedeljek, 25. 3. 2024, te ob 18.00 v sodelovanju s Klasom, ekosocialistično iniciativo vabimo v prostore Pekarne Magdalenske mreže na predavanje z razpravo Ne NATO-mir nam dajte! Gost bo sociolog Rastko Močnik, s katerim bomo skušale_i predstaviti zgodovinsko vlogo zveze Nato, njen pomen za obstoječi kolektivni imperializem pod vodstvom ZDA in možnosti odpora proti rastočemu vojnemu hujskaštvu, ki predstavlja neposredno grožnjo tako delovnim ljudem kot okolju.

Konec marca bo minilo 20 let od vstopa Slovenije v zvezo Nato. Na predhodnem referendumu je njen vstop potrdilo 66% volivcev. Pred nekaj dnevi je bila objavljena Natova javnomnenjska raziskava, po kateri bi za obstanek Slovenije v zvezi glasovalo 52%.Padec podpore ni slučajen. Nato od svojih članic zahteva povečevanje izdatkov za nakup orožja. Slovenija namerava za obrambo v tem letu porabiti več kot milijardo evrov. Na evropski ravni je ponovno oboroževanje postalo politična prioriteta, skupni izdatki članic Nata za oboroževanje pa so v letu 2023 presegali 1150 milijard evrov.

Proračun slovenskega Ministrstva za obrambo za leto 2024 znaša 1,018 milijarde evrov, pri čemer je več kot 75 % sredstev namenjenih Slovenski vojski. Vrtoglavi zneski za nakupe orožja so v drastičnem razkoraku z dejstvom, da več kot 60% prebivalk in prebivalcev Slovenije ne doseže povprečne plače ali da bo za gradnjo novih javnih stanovanj v obdobju med 2023 in 2025 iz državnega proračuna v celoti namenjenih zgolj 76 milijonov evrov.

NATO je napadalni vojaški pakt. Samo v zadnjih treh desetletjih so njegove sile oziroma vojske njegovih vodilnih članic napadle ZR Jugoslavijo, Afganistan, Irak, Somalijo, Sirijo in Libijo. Oborožitvena gonja, vojno hujskaštvo, okoljska katastrofa, vojna v Ukrajini, genocid v Palestini, ki ga izraelske okupacijske sile izvajajo ob aktivni podpori članic NATA, so posledice delovanja kapitalizma, ki ga žene neskončni profitni motiv na račun družbenih potreb. Imperializem, ki je kapitalizem v svetovnem merilu, uničuje planet in življenja milijard delovnih ljudi po svetu.

Organizator: Klas, ekosocialistična iniciativa

Povezava do originalnega članka

LIKOVNA GIMNASTIKA ZA MOŽGANE, 15+
2024-03-25 18:00 - 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

Materinski dan z vokalisti KUD Coda
2024-03-25 18:00 - 20:00 | Maribor center / Vetrinjc – BarCoda (Vetrinjska ulica 30, Maribor)
Vabljeni na tradicionalni Coda koncert ob materinske dnevu! Tokrat prvič v našem Vetrinjcu.
Rože uvenijo, od bonbonier se zredimo, na dekorativni vazi pa se nabira prah. Odpeljite letos svojo mamo raje na koncert vokalistov KUD Coda, saj so lepi spomini brez kalorij in ostanejo nezaprašeni za vedno. Ob inštrumentalni spremljavi bodo nastopili učenci Lee Gačnik, Aliena Andreja Partljiča, Tine Ritlop, Primoža Vidoviča in Vesne Pintarič.
Vstop je (pre)prost.

Povezava do originalnega članka

Jamska ženska
2024-03-25 19:00 | Dvorana generala Maistra
Monokomedija
Po Jamskem človeku še Jamska ženska

Po neverjetni uspešnici predstave Jamski človek prihaja na slovenske odre komedija Jamska ženska avtorice Emme Peirson. V čevlje svetovne uspešnice vstopa Rebeka Dremelj pod taktirko režiserja Ranka Babića, ki smo ga spoznali v dveh Hit komedijah Moška copata ter Kriza srednjih let.
Gre za duhovit in prisrčen pogled na razlike, napake in posebnosti tako moških kot žensk skozi sodobno žensko perspektivo. Navdihujoča komedija pripoveduje zgodbo o dveh popolnoma različnih bitjih, ki obupano poskušata sobivati na enem majhnem planetu – in si deliti eno kopalnico.

Nakup kart

Povezava do originalnega članka

J. B. P. Molière: Tartuffe
2024-03-25 20:00, 2024-03-26 20:00 | Maribor center / SNG Maribor, Dvorana Frana Žižka (Slovenska cesta 27, Maribor)
Žlahtna komedija, ki nastane ob srečanju naivne zaslepljenosti in spletkarske pokvarjenosti.
Le Tartuffe ou l’Imposteur
Najslavnejši evropski komediograf Jean Baptiste Poquelin Molière (1622–1673) predstavlja vrh francoske klasicistične komedije, pisane v večinoma verzificirani obliki in v stilu dramaturgije trojne enotnosti, ki je svoje motive črpala iz antične rimske in italijanske ter španske renesančne komedije, pa tudi iz srednjeveških fars in commedie dell arte. Molièrovi odrski junaki so splošno veljavni tipi oziroma karakterji, ki predstavljajo splošne značilnosti socialnih pojavov ali človeških lastnosti oziroma napak, na primer skopuh, svetohlinec, hipohonder, rogonosec … Komedija Tartuffe je nastala v najplodnejšem in filozofsko najbolj poglobljenem umetniškem obdobju Molièrovega ustvarjanja. Ime Tartuffe je z leti (in stoletji) postal univerzalni arhetipski izraz dvoličnosti, licemerstva in svetohlinstva. Pojem je ponarodel in postal splošni simbol za hinavščino, zlasti cerkveno. Molière je imel z uprizoritvijo velike težave. Takoj po prvi izvedbi (1664) je bila komedija na zahtevo cerkvenih krogov strogo prepovedana in trajalo je do leta 1669, ko je znova smela na oder (vzrok za to je bil, da je v tem času kralj Molièrovo gledališko skupino vzel pod svojo zaščito).
Nakup vstopnic
24. 2. 2024 – nakup
26. 2. 2024 – nakup
27. 2. 2024 – nakup
15. 3. 2024 – nakup
16. 3. 2024 – nakup
25. 3. 2024 – nakup
26. 3. 2024 – nakup
29. 3. 2024 – nakup
30. 3. 2024 – nakup

Povezava do originalnega članka

Dan evropskih avtorjev: Literarna matineja z Manico K. Musil
2024-03-27 10:30 - 11:30 | Pedagoška fakulteta UM
V Mariboru obeležujemo Dan evropskih avtorjev
Literarna matineja z Manico K. Musil
Sreda, 27. marec 2024 // 10:30 // Pedagoška fakulteta Univerze v Mariboru
Pedagoška fakulteta Univerze v Mariboru in Mladinski kulturni center Maribor (MKC Maribor) – literarni program MKC Črka sta združila moči in v goste povabila eno od najuspešnejših ustvarjalk za otroke, Manico K. Musil, ki bo v sredo, 27. marca 2024, ob 10:30 uri gostovala na Pedagoški fakulteti UM.
Ob branju knjig je mogoče neizmerno uživati in pri tem narediti nekaj dobrega zase, za svojo samozavest in celostno rast, vendar sodobni tržni mehanizmi mlade napeljujejo k hitreje dostopnim in manj zahtevnim virom užitka. Evropska komisija je zato v letu 2023 dala pobudo za Dan evropskih avtorjev, s katero želijo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Namen praznovanja je tudi ozaveščanje mladih, kako pomembne so knjige in kako lahko branje kakovostne literature prispeva k njihovemu celostnemu razvoju.
Ministrstvo za kulturo, Ministrstvo za vzgojo in izobraževanje ter Javna agencija RS za knjigo so podprli pobudo Evropske komisije, da se tudi v Sloveniji pridružimo praznovanju Dneva evropskih avtorjev, ki bo potekalo letos že drugič, pobudi pa se s prireditvami in dogodki pridružujemo tudi številne izobraževalne ustanove in kulturne institucije.
Pedagoška fakulteta Univerze v Mariboru in Mladinski kulturni center Maribor (MKC Maribor) – literarni program MKC Črka sta združila moči in v goste povabila eno od najuspešnejših ustvarjalk za otroke, Manico K. Musil, ki bo v sredo, 27. marca 2024, ob 10:30 uri gostovala na Pedagoški fakulteti UM v predavalnici 0.100 PEF.

Manica Klenovšek Musil je prepoznavna zlasti kot ustvarjalka tekstilnih slikanic za otroke v predbralnem in zgodnjem bralnem obdobju. Avtorica bo na literarni matineji predstavila ustvarjalne postopke svojih šivarij, pogovor bo vodila prof. dr. Dragica Haramija.
Bibliografija: Čarobni svinčnik (2011), Mala arhitekta (2011), Trije mucki in zmaj (2011), Koza Cilka (2014), Koza Cilka in kdo je popil vso vodo (2014), Pobalinska pujsa (2015), Čarobna školjka (2016), Komar Janez (2016), Slon Stane (2017), Mravljinčar Franc (2019), Tri muce in zmaj (2020), Lev Izidor (2021), Riba Tonka (2022), Prijateljici (2022), Arhitekta bova (2023).
Nastop je namenjen študentom, odprt pa je tudi za širšo javnost.
VLJUDNO VABLJENE & VABLJENI!

Dogodek organizirata Pedagoša fakulteta Maribor in MKC Maribor – Literarni program MKC Črka. Program MKC Črke finančno omogočajo Mestna občina Maribor in Urad RS za mladino. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Delavnica ustvarjalnega pisanja z Alice
2024-03-27 18:30 - 19:30 | Vetrinjski dvor
Ustvarjalno pisanje z Alice je čas za vadbo pisanja na različne načine.
Kako pogosto si dejansko vzamemo čas za pisanje? Za večino ne pogosto. Za nekatere nikoli.
Toda pisanje je način, da bolje spoznate sebe in svoje izkušnje. Jezik je navsezadnje način, kako povzemamo in dekodiramo vse, kar razumemo o svetu. Ure kreativnega pisanja so delavnica prostega pisanja, kar pomeni, da se skozi različne ustvarjalne naloge premikamo hitro in intuitivno. Ni pravega ali napačnega načina pisanja in ni pričakovanja, da boste v času karkoli ‘dokončali’.
Vsi pozivi in besedila so napisani in dostavljeni v angleščini, tako da bi se morali počutiti udobno z angleščino (vendar posebna raven ni potrebna).
Vsakič sledimo podobni strukturi, tako da veste, kaj lahko pričakujete, in se počutite varne.
Zamislite si to kot vadbo za svojo ustvarjalnost ali enourno potovanje v drug prostor.
Kako se pridružim? Če želite rezervirati svoje mesto, pišite Alice na creativeteabreaks@gmail.com ali jo kontaktirajte na Instagramu @creative_tea_breaks

Kdo je Alice?
Alice je Britanka, ki že nekaj let živi v Mariboru. Ko je živela v Hackneyju v Londonu, je vodila projekt Draft London. Skupina ne obstaja več, vendar so ustvarili Zine, gostili nove večere pisanja in imeli podcast. Alice je bila objavljena v enem od njihovih zinov z naslovom “Črta blizu naraščajoče plime”. Njihovo delo si lahko ogledate na Instagramu @draft_london
Diplomirala je iz literature in kreativnega pisanja na londonski univerzi Metropolitan in je sodelovala pri First Story, dobrodelni organizaciji za kreativno pisanje za mlade. Alice je dolgoletna pisateljica in ustvarjalna zagovornica. Sledite ji na Instagramu @creative_tea_breaks za redne ustvarjalne nasvete in pisne namige.

Organizira: Zavod MARS Maribor

Povezava do originalnega članka

Milonguita Vetrinjc
2024-03-27 19:30 | Studio
V sredo 27. marca vabljeni, na plesišče BarCoda v Vetrinjc. Plešemo od 19:30 do 22:00 ure.
TDJ Fiš (zbirajo se prostovoljni prispevki za Dja). Vstopnina je nakup ene pijače na šanku.
Na milonguiti upoštevamo mirado in cabeceo ter spoštujemo rondo.
Toplo vabljeni!
Tjaša (Ma Tango)

KUD CODA

Povezava do originalnega članka

Iskanje zvoka
2024-03-28 15:00 | Dvorana Union, Maribor
Iskanje zvoka
4. koncert Mladinskega cikla 2023/2024
Cena vstopnice: 5 EUR
Komentirani koncert
Programska knjižica 2023/2024

Pianisti ne izberejo pogosto Chopinovih etud za to, da bi predstavili romantično obdobje v glasbi. Kadar jih poskušamo razumeti kot nekakšne miniature, ki so jim strokovnjaki nadeli imena, pa njihovo doživljanje pridobi nove razsežnosti. Etude so polne glasbenih vsebin in občutij in niso namenjene le urjenju pianistove tehnike igranja. Poimenovanje etud ni Chopinovo, a je lahko pomagalo pri razumevanju in doživljanju glasbenih vsebin in atmosfere, ki jo posredujejo tako najmlajšim poslušalcem kot tudi velikim. Pianistu pa so etude v pomoč pri iskanju svojskega zvoka in interpretacije.
V Etudah op. 25 bomo prepoznali zvok harfe, odvihrali na konju, začutili viharni zimski veter, spoznali, kaj so intervali, kdo je bil Paganini in na koncu pristali v mogočnem oceanu.

Povezava do originalnega članka

Usposabljanje za mentorje delavnic s 3D pisali
2024-03-28 17:00 - 20:00 | Kulturni inkubator
ustvarjanje s 3d pisali
USPOSABLJANJE ZA MENTORJE
Četrtek, 28. marec 2024 // 17:00 // Kulturni inkubator

Si želiš ustvariti nekaj tridimenzionalnega in pridobiti veščine ustvajranja s 3D pisali, potem pa to znanje predajati naprej na delavnicah? Mladinski kulturni center Maribor (MKC Maribor) vabi na usposabljanje za mentorje delavnic s 3D pisali.
Delavnica bo potekala v četrtek, 28. marca 2024, ob 17. uri v Kulturnem inkubatorju (Koroška cesta 18) in je za udeležence brezplačna.
Udeleženci se bodo naučili pravilnega rokovanja s 3D pisali in spoznali neomejene možnosti ustvarjanja, ki jih ta pisala omogočajo.
Usposabljanje bo vodila Monika Pocrnjić. Zaradi lažje organizacije in zagotovitve materiala zbiramo predhodne prijave na spodnji povezavi. Na voljo je 15 prostih mest, prijave zbiramo do zapolnitve.

PRIJAVA NA USPOSABLJANJE

Povezava do originalnega članka

Coda kavč #9
2024-03-28 18:00 | Studio
Na delavnici ekstremnih vokalnih tehnik petja z Ivo Flisar boste spoznali in se naučili, kako na čimbolj optimalen in zdrav način izvajati vokalne distorzije/efekte.
Pozornost bomo namenili:

tehnikam za pripravo & ogrevanje pevskega/govornega aparata,
pomenu telesne/kondicijske pripravljenosti in
vokalnim nastavkom.

Spregovorili bomo tudi o tem, kako najti lasten način oziroma osebni zvok/šum.
Več podrobnosti še sledi! Udeležba na delavnici je brezplačna, zavoljo lažje organizacije pa te prosimo, da se pofočkaš na obrazcu: https://forms.office.com/r/gSsg6MzTjg.

KUD CODA

Povezava do originalnega članka

Razstava »jaz∞ mi«
2024-03-28 18:00 - 2024-04-30 18:00 | OBRAT
28. 3. 2024 ob 18.00, OBRAT
Razstava »jaz ∞ mi«

V četrtek, 28. 3. 2024, te ob 18.00 vabimo v OBRAT, prostor umetnosti in participacije na odprtje razstave »jaz ∞ mi« in projekcijo kratkih filmov in animacij študentk_ov Akademije Univerze v Novi Gorici. Razstavo bomo otvorile_i ob 18.00, ob 19.00 pa sledi projekcija filmov in animacij na našem skrivnem vrtu.

Razstava bo na ogled vsak delavnik med 13.0013.00 in 18.0018.00 do 30.30.4.4.2024.2024.

Razmislek o sebi in o nas v svetu. Z veliko pozornostjo do skupnosti, sedanjosti in do skupne prihodnosti, a skozi individualne zgodbe, ki jih študentje prepletajo med seboj, iščejo svojo vlogo v svetu, včasih s strahom, a opolnomočeni v raziskovanju skozi medsebojno sodelovanje. Spreminja se pogled na lastništvo planeta, narave, ljudi, idej, tehnologije, pogled na družbo in posameznice_ka v njej.

O tem razmišljamo skozi izbor študentskih del, ki prevprašujejo družbene in okoljske teme, umetno inteligenco, razmišljanje o prihodnosti brez ljudi, pa tudi skozi intimne refleksije o identitetah, spolu, moči in krhkosti posameznika.

Izbrana dela so nastala v raziskovalnih delavnicah »Futurama«, »Čas in prostor v gibljivi sliki« ter »Moč ženske krvi«, pod mentorstvom Robertine Šebjanič ter delavnicah »Futurama«, Jasne Hribernik in Rene Rusjan. Spremljevalni program animiranih filmov je nastal v rednem programu animacije pod mentorstvom Kolje Sakside in Timona Ledra.
Kuratorica razstave: Rene Rusjan, producenta: Rok Govednik in Tina Smrekar, odgovorna oseba: Boštjan Potokar, tehnična podpora: Urša Bonelli.

Povezava do originalnega članka

Vagantov pogovor z Bernardo Jurič
2024-03-28 19:00 | Večnamenska dvorana
Bernarda je Ptujčanka, gradbinka in okoljevarstvenica. Svoj prosti čas, kolikor ga preostane, preživi na kolesu oziroma smučeh, odvisno od letnega časa.
Pogovor bo vodil dr. Jani Dreu, Vagantov popotnik, pesnik, športnik in še veliko več.

Organizator: Društvo popotnikov Vagant, Maribor

Povezava do originalnega članka

Snežna kraljica 5+
2024-03-29 17:00 | Mala dvorana
Snežna kraljica 5+
Zvočna pravljica

Tin Grabnar in Nina Šorak po motivih Hansa Christiana Andersena / 55 min

Kay in Gerda sta bratec in sestrica. Nekega večera starša odideta na ples. Starejša sestrica bi morala poskrbeti za svojega mlajšega bratca, ta pa čudežno izgine. Ugrabila ga je Snežna kraljica. V brezizhodnem položaju se Gerda odpravi na pot proti severnemu tečaju. Pot postane soočanje z njenimi strahovi, predstavlja iniciacijo v odraslost: iz pridnega dekletca, ki uboga starše s skoraj preveč odgovorno držo, se izvije junakinja, ki vzame dogodke v svoje roke in premaga ovire na poti k
bratčevi rešitvi. Na plan prideta njen pogum in drzno preseganje ustaljenih norm.
Predstava je kombinacija namiznih lutk, pripovedovanja in zvočnega gledališča. Animatorja s pomočjo zvoka, ustvarjenega z različnimi predmeti, animirata našo domišljijo. Predmeti pa niso gola ilustracija situacij, ampak nastopajo kot živ, presenetljiv odrski material.

Nakup kart

Povezava do originalnega članka
